
Es donen a conèixer noves dades corològiques per a la flora de Menorca corresponents 
a 26 tàxons. D'aquests, vuit són novetat per a la flora de les Balears: Carduus tenuiflo- 
rus subsp. sardous Gamisans, Piquemal & Schlüssel, Evax asterisciflora (Lam.) Pers., 
Fumaria munbyi Boiss. & Reuter, Gastridium ventricosum subsp. phleoides (Nees & 
Meyen) Tzvelev, Juncus ambiguus Guss, Lathyrus hirsutus L., Myriophyllum alterniflo- 
rum DC., Vitis vinifera subsp. sylvestris (C.C. Gmel.) Hegi. Altres quatre són novetat per 
a la flora de Menorca: Artemisia verlotiorum Lamotte, Datura ferox L., Lolium perenne 
L., Physalis peruviana L. Les altres citacions suposen noves localitats de tàxons consi- 
derats molt rars o bé confirmació de la seva presència a l'illa per aquells que no s'ha- 
vien citat des de feia anys. 

NOTES AND CONTRIBUTIONS TO THE KNOWLEDGE OF THE FLORA OF 
MINORCA (VIII). New chorological data for the flora of Minorca are reported. Eight 
taxa are recorded for the first time for the flora of the Balearic Islands: Carduus tenui- 
florus subsp. sardous Gamisans, Piquemal & Schlüssel, Evax asterisciflora (Lam.) Pers., 
Fumaria munbyi Boiss. & Reuter, Gastridium ventricosum subsp. phleoides (Nees & 
Meyen) Tzvelev, Juncus ambiguus Guss, Lathyrus hirsutus L., Myriophyllum alterniflo- 
rum DC., Vitis vinifera subsp. sylvestris (C.C. Gmel.) Hegi. Four are new records for the 
flora of Minorca: Artemisia verlotiorum Lamotte, Datura ferox L., Lolium perenne L., 
Physalis peruviana L. The other records are new localities of plants with a very scattered 
distribution or mean the confirmation in the island of species not recorded since many 
years. 

Introducció 


L'exploració de localitats encara poc visitades o 
la visita reiterada en altres poden ser suficients per 
anar trobant noves plantes que incorporar al catàleg 
de la flora vascular de Menorca o bé ampliar l'àrea 
de distribució d'aquelles considerades com a molt 
rares. Igualment, el desenvolupament de certs pro- 
jectes que impliquen treballs florístics també pot 
suposar aportacions significatives en aquest mateix 
sentit. Precisament fruit de tot açò presentam aquí 
un nou recull de citacions que venen a augmentar la 
darrera revisió del catàleg (Fraga et al., 2004). 

Com en edicions anteriors el contingut del catà- 
leg floristic d'aquest treball obeeix a les següents 
raons: 

- Novetats florístiques per a la flora insular o de 
les Balears. 

- Tàxons no retrobats des de feia temps 

- Ampliació de l'àrea de distribució fins ara 
coneguda de tàxons rars o molt rars. 

- Tàxons que tot i estar indicats com a presents 
a l'illa fins ara no se'n coneixia cap localitat con- 
creta. 


Seguint també la mateixa estructura, els tàxons 
estan ordenats alfabèticament, els noms dels autors 
dels tàxons s'han abreviat seguint el criteri establert 
per Brummitt i Powell (1992) i per a cada una de les 
citacions es proporciona la següent informació: 

- Nom de la localitat 

- Quadricula UTM, generalment amb una preci- 
sió de 100 m, excepte quan les poblacions ocupen 
una superfície important, en aquest cas la quadrícu- 
la correspon a 1 Xm. 

- Altitud 

- Hàbitat 

- Data de la recol-lecció 

- Recol-lectors 

- Herbari on roman dipositat el material. 


Els tàxons que són novetat per a la flora de les 
Balears van precedits de dos asteriscos (**) i els 
que ho són per a la flora de Menorca per un (*). 


Catàleg florístic 


Anemone coronaria L. 

Barranc de Biniadris, Alaior, 31SEE985155 
m, damunt un forti de pedra, a peu de penyal dir 
barranc, sòl calcari en regeneració, acompany 
d'Ampelodesmos mauritanica (Poir.) T. Duran 
Schinz i Clematis cirrhosa L., 24-11-2007, 
Garcia (Ò. Garcia, herb. pers.): Barranc 
Biniadris, Alaior, 31SEE984163, 40 m, tanca at 
donada a la falda del barranc vora camí a1 
terreny calcari, 24-11-2007, Ò. Garcia i 
Escandell (Ò. Garcia, herb. pers.). 

Aquesta és la segona localitat per aquesta e: 
cie a Menorca. Fins ara només es coneixia amb 
tesa la localitat clàssica d'Alcaidús indicada 
Rodríguez (1904). 


*Artemisia verlotiorum Lamotte 

Horts d’en Squella, barranc de Cala en Po 
Alaior, 31SEE965146, 0 m, horts de fruiters al 
donats, sòl calcari argilós, 25-VII-2007, P. Frag: 
Fraga, herb. pers.). 

Fins ara les espècies d'aquest grup del gè: 
Artemisia no eren conegudes de Menorca. Aqu 
primera citació correspon a una espècie en pri 
d'expansió arreu del Mediterrani (Bolòs i V 
1996) i per la seva situació és de suposar que ar 
amb la importació de fruiters o altres plantes c 
vades en els horts d'aquest barranc. A les Bal 
anteriorment era coneguda d'Eivissa (Staffori 
al., 2001). 


**Carduus tenuiflorus subsp. sardous Gamis 
Piquemal & Schliissel 

Cap de Sa Cavalleria, Santa Teresa, 
Mercadal, 31TEE931382, 73 m, espais oberts 
quientats per les cabres i els visitants, sòl ca 
nitrificat i alterat, 20-IV-2006, P. Fraga (P. Fr 
herb. pers.), La Mola de Fornells, s'Albufera 
Comte, Es Mercadal, 31TEE985344, 30 m, es 
obert en terres argiloses calcàries i compacte 
voltant d'una bassa temporal emprada com abe 
dor natural per les cabres, 29-11-2004, P. Frag 
Fraga, herb. pers.). 

Aquesta subspècie fins ara era conside- 
rada endèmica de Còrsega, Sardenya i les 
Illes Toscanes (Jeanmonod i Gamisans, 
2007). Es diferencia de la típica per les 
inflorescències més denses, amb un major 
nombre de flors (fins a 20 per glomèrul) i 
per l'ala de les tiges floriferes que és sem- 
pre més ampla amb espines més llargues 
(fins a 20 mm) i continuada. Tota la planta 
té un aspecte més espinós i tomentós 
(Jeanmonod et al., 2004). A Menorca 
també mostra diferències ecològiques amb 
la subsp. tenuiflorus, aquesta és més abun- 
dant i apareix principalment en ambients 
fortament antropitzats de l'interior. En 
canvi, la subsp. sardous prefereix els 
ambients litorals, també nitrificats però 
amb una menor influència antròpica. A 
més d'aquestes dues localitats amb testi- 
moni d'herbari, també s'ha observat la seva 
presència a altres semblants de la zona 
nord-oest de l'illa com son Salomó o son 
Escuder (31TEE7030, 7233). 


Centaurea melitensis L. 

Camí a cala Mitjana, Santa Ponsa, 
Ferreries, 31 SEE828211, 40 m, voreres del 
camí que va a la platja i en clots terrossos 
dels roquissars, sòl calcari, 14-V-2007, P. 
Fraga (P. Fraga, herb. pers.), Illa de l'Aire, 
Sant Lluís, 31SFE105063, 5 m, terrenys 
argilosos amb influència marina, sòl calcari, 
10-V-2007, O. Garcia (O. Garcia. herb. 
pers.). 

A pesar del seu comportament com a 
ruderal aquesta espècie està considerada 
encara com a molt rara a Menorca (Fraga et 
al., 2004). A banda de les localitats indica- 
des per Pau (1901) 1 Rodríguez (1904), en 
les quals la planta no ha estat retrobada, 
actualment només es coneixia d'un parell 
més de localitats (Fraga et al., 2002). 


*Datura ferox L. 

Algaiarens, Ciutadella de Menorca, 
31TEE795329, 3 m, camps de regadiu i 
especialment per dins l'estivada, terres are- 
noses calcàries, 25-VII-2007, P. Fraga (P. 
Fraga, herb. pers.). 

Aquesta és la tercera espècie del gènere 
naturalitzada a Menorca. Com les altres té 
un comportament clarament antròpic i habi- 
ta uns ambients semblants als de D. stramo- 
nium L. A més d’aquesta localitat amb testi- 
moni d'herbari, l'espècie també ha estat 
observada a Curniola (31TEE765336, 
Ciutadella de Menorca) i Binimoti 
(31TEE856296, Ferreries). Anteriorment, a 
les Balears, era coneguda de Sa Dragonera 
(Alomar et al., 1992). 


Echium asperrimum Lam. 

Son Xoriguer, Ciutadella de Menorca, 
31SEE726201, 5 m, voreres de camí i solars 
abandonats, sòl calcari, 12-V-2006, P. Fraga 
(P. Fraga, herb. pers.). 

Des de la indicació de la seva presència 
per Gibbs (1971) a partir d'un testimoni de 
Pons Guerau, aquesta espècie no s'havia tor- 
nat a citar de Menorca (Fraga et al., 2004). 
Encara que la localitat aquí indicada queda 
a una certa distància de la coneguda fins ara, 
totes dues es troben en la mateixa regió de 
l'illa (Artrutx). 


Eleocharis uniglumis (Link) Schult. 

Ses Coves Noves, Es Mercadal, 
31TFE007291, 15 m, part més exterior de la 
zona d'inundació en una bassa temporal, 
terres argiloses calcàries, 21-IV-2006, P. 
Fraga (P. Fraga, herb. pers.), Bassa Verda de 
s'Albufera des Comte, Es Mercadal, 
31TEE983325, 22m, basses temporals de 
poca profunditat en sòl calcari argilós, 7-VI- 
2007, P. Fraga (P. Fraga, herb. pers.), Ses 
Pallisses, Ferreries, 31TEE851281, 80 m, 

part més exterior de la zona d’inundacié en 
una bassa temporal, terres argiloses silicies, 
9-VII-2007, P. Fraga (P. Fraga, herb. pers.). 

Aquesta espècie fins ara només era 
coneguda d'una única localitat (Montserrat, 
1953; Saez i Fraga, 1999). El desenvolupa- 
ment del projecte LIFE BASSES està reve- 
lant que aquesta espècie podria ser un com- 
ponent habitual de les basses temporals 
mediterrànies en les que ocuparia un situa- 
ció clara en la zonació de la vegetació res- 
pecte a la conca d'inundació. Concretament, 
sempre es troba cap a l'exterior de la zona 
d'inundació, mentre que E. palustris (L.) 
Roem. & Schult., amb la que conviu, ocupa 
la part més interior, que roman inundada 
durant més temps. 


Epipactis microphylla (Ehrh.) Swartz 

Son Gall, Alaior, 31SEE981238, 110 m, 
clariana d’alzinar un tant ombrivola, sol cal- 
cari, 14-V-2006, C. Mascaró, Julia Alvarez 
(només testimoni fotogràfic). 

Colònia d'una dotzena de plantes. Es va 
localitzar un altre peu distanciat un cente- 
nar de metres, més endinsat a l'alzinar, però 
no retrobat enguany (2007) . 

És la tercera localitat d'aquesta orquídia 
a Menorca (Fraga et al., 2004). La nostra 
impressió és però que deu ser una espècie 
més freqüent del que sembla atès el seu 
aspecte, hàbitat, època de floració i distan- 
ciament de les localitats conegudes. Les tres 
localitats són de sòl bàsic, predilecció ja 
indicada per Flora iberica (Crespo, 2005). 
Com en altres casos d'aquest grup de plan- 
tes, no s'ha recollit testimoni d'herbari. 


Equisetum telmateia Ehrh. 

Horts de sant Joan de Carbonell, Es 
Mercadal, 31TEE966290, 50 m, voreres del 
torrent i terres humides en els antics horts 
de fruiters, terres argiloses calcàries, 4-VI- 
2006, P. Fraga (P. Fraga, herb. pers.). 


És la tercera localitat per aquest pteridò- 
fit a Menorca. Fins ara només es coneixien 
les localitats clàssiques indicades per 
Rodríguez (1904), en les quals la planta 
encara persisteix (Fraga et al., 2004). 
Aquesta nova localitat es troba prou distan- 
ciada de les anteriors. Les característiques 
ecològiques són semblants a les ja conegu- 
des, però destaca l'abundància de l'espècie 
que en alguns punts es clarament per 
damunt la resta de vegetació. 


ttEvax asterisciflora (Lam.) Pers. 

Sa Muntanya Mala, Algaiarens, 
Ciutadella de Menorca, 31TEE799336, 40 
m, clariana dins la marina de xipell i roma- 
ní, terres calcàries, 10-V-2007, P. Fraga (P. 
Fraga, herb. pers.). 

Primera localitat per aquesta composta a 
les Balears. Les plantes de Menorca presen- 
ten les característiques típiques indicades 
per diferents autors (Holub, 1976, Pignatti, 
1982), així es diferencia d'E. pygmaea (L.) 
Brot., freqüent arreu de l'illa, per el seu port 
més caulescent, amb una tija ben desenvolu- 
pada i consistent, i per les seves fulles, 
majors en tots els sentits, però especialment 
en la seva longitud (fins a 3,5 cm). Aquesta 
població estava formada per pocs individus 
(menys de 50), però és molt possible que 
una exploració en les zones properes reveli 
nous nuclis més nombrosos. 


** Fumaria munbyi Boiss. & Reuter 

Sa Terra Roja, Ferreries, 31SEE888275, 
115 m, voreres de camí i de tanques, enfila- 
da per la bardissa de Rubus ulmifolius 
Schott, terres silícies, 6-V-2007, P. Fraga i 
X. Pallicer (P. Fraga, herb. pers.). 

El gènere Fumaria està àmpliament 
representat a Menorca. Amb aquesta són 13 
les espècies que es coneixen a l'illa. Un 
coneixement que s'ha vist especialment 
incrementat en els darrers anys (Fraga et al., 

2000, 2002, 2003), basat en les indicacions 
de Lidén (1986). 

E munbyi pertany al grup d'espècies 
amb els pedicels fructifers recorbats, dins el 
qual a Menorca hi ha també F capreolata L. 
i F flabellata Gasp. De la primera es dife- 
rencia pels sèpals més estrets i fortament 
dentats. De la segona pels sèpals també més 
fortament dentats i pel fruit finament rugós 
i no tuberculat. Fins ara aquesta espècie en 
l'àmbit de la flora ibèrica només era cone- 
guda de les illes Columbrets (Lidén, 1986). 


Galium debile Desv. 

Es Puigmal, Es Mercadal, 
31SEE932251, 170m, bassa temporal en 
terreny silici arenós, 9-V1-2007, P. Fraga (P. 
Fraga, herb. pers.). 

Segona localitat per aquesta rubiàcia a 
Menorca. Fins ara es coneixia de la Bassa 
Verda d'Algaiarens (Fraga et al., 2001). En 
aquesta nova localitat l'ambient on creix és 
idèntic a aquesta primera localitat. La plan- 
ta viu com a hidròfit durant gran part de 
l'any i inicia la seva floració amb el procés 
d'assecament de la bassa, cap a finals de 
primavera o començaments d'estiu. 


**Gastridium ventricosum subsp. phleoides 
(Nees & Meyen) Tzvelev 

Marina de Sa Cudia Nova, Maó, 
31SFE091229, 20m, clarianes de la marina 
silicícola litoral, sol silici, 1-V-2007, P. 
Fraga (P. Fraga, herb. pers.), Marina de 
Capifort, prop de la platja de Morella, Maó, 
31SFE070276, 35m, clarianes de la marina 
litoral d'aladern, sòl silici, 25-V-2007, P. 
Fraga (P. Fraga, herb. pers.). 

La taxonomia del gènere Gastridium ha 
tingut diferents interpretacions en les flores 
de l'àmbit mediterrani, considerant la 
presència d'un (Tutin, 1980) o dos tàxons 
(Coste, 1900, Fiori, 1925; Quézel & Santa, 
1962; Pignatti, 1982; Bolòs & Vigo, 2001;). 


Els darrers treballs més especifics sobre el 
gènere (Scholz, 1986; Lambinon i Descha- 
tres, 1994; Jauzein, 2003) mantenen la 
presència de dos tàxons, però alguns d'ells 
proposen una reinterpretació ben diferent 
pel que fa a la seva diferenciació i classifi- 
cació. D'acord amb tot açò i seguint el cri- 
teri proposat per Lambinon i Deschatres 
(1994), el qual s'ha fet servir en la recent 
edició de la Flora corsica (Jeanmonod i 
Gamisans, 2007), a Menorca hi serien pre- 
sents dos tàxons d'aquest gènere. Per una 
banda hi hauria la subsp. ventricosum, la 
més estesa per tota l'illa i la que de sempre 
s'ha tingut com a present (Rodríguez, 1904, 
Fraga et al., 2004), per l'altra hi hauria la 
subsp. phleoides. D'aquesta, aquí es donen 
a conèixer dues localitats, però és molt pos- 
sible que una examinació més detallada de 
les plantes d'aquest gènere a l'illa revelarà 
un distribució molt més àmplia. 


** Juncus ambiguus Guss 

Prat de ses Canassies, Alaior, 
31SEE912186, Om, vegetació de prat pastu- 
rada pel bestiar, terres argiloses calcàries, 
17-V-2007, P. Fraga (P. Fraga, herb. pers.), 
Ses Penyes d'Egipte, Maó, 31SFE029230, 
20m, voreres de la font, terres arenoses silí- 
cies, 12-V-2006, P. Fraga (P. Fraga, herb. 
pers.), Ses Coves Noves, Es Mercadal, 
31TFE007291, 15m, voreres d'una bassa 
temporal, terres argiloses calcàries, 11-V- 
2006, P. Fraga (P. Fraga, herb. pers.); Salines 
de la Concepció, Es Mercadal, 
31TEE958311, 1m, vegetació halòfila del 
litoral, terres argiloses silícies, 30-V1-2007, 
P. Fraga (P. Fraga, herb. pers.). 

Les espècies anuals del gènere Juncus 
estan àmpliament representades a Menorca 
gràcies a la freqüència d'hàbitats adequats 
com són les comunitats d'Isoetes, les basses 
temporals i les zones humides. El subgènere 
Poiophylli Buchenau., i especialment les 

espècies del grup de J bufonius L., presen- 
ten una taxonomia confusa i complicada 
(Fernàndez-Carvajal, 1982) a causa de la 
dificultat d'observació dels caràcters mor- 
fològics i també per la variació d'aquests 
dins una mateixa població. Al mateix temps, 
tampoc hi ha una revisió actualitzada del 
grup que abasti tota la seva àrea de distribu- 
ció. La més recent seria la de Fernàndez- 
Carvajal (1982) per l'àmbit de la península 
Ibèrica, així com els treballs de Cope (1973, 
1980) i Cope i Stace (1978, 1983, 1985) per 
l'Europa occidental. 

J. ambiguus fins ara no s'havia citat de 
Menorca, però aquesta absència, com en 
altres casos, podria ser a causa d'una falta 
d'observació detallada de les poblacions 
d'aquest subgènere a l'illa. L'aspecte de la 
planta és semblant a J. bufonius L., de la 
qual es diferencia pels tèpals interiors obtu- 
sos 0 subaguts i més curts o iguals que la 
càpsula. Així, una observació més detallada 
de poblacions que es tenien per J. bufonius, 
especialment aquelles lligades als ambients 
litorals i terres de tendència salabrosa, s'està 
comprovant que en realitat pertanyen a J. 
ambiguus. 


**Lathyrus hirsutus L. 

Barranc de s’Engolidor, Binigaus Nou, 
Es Migjorn Gran, 31SEE876200, 5m, vore- 
res ombrívoles en tanques deixades dins el 
fons del barranc, sòl calcari, 21-V-2006, D. 
Carreras, C. Mascaró, X. Pallicer, M. Pons, 
M. Seoane, P. Fraga (P. Fraga, herb. pers.). 

No es té cap constància d’una citació 
anterior d’aquest taxon a les Balears. La 
població trobada a Menorca estaria formada 
per uns pocs individus que creixien a la part 
més ombrivola d’uns antics camps de cultiu 
del fons del barranc. Aquest ambient es 
correspondria prou bé amb l'indicat per 
diferents autors (Bolòs i Vigo, 1984, 
Gallego, 1999). 


*Lolium perenne L. 

Bassa Verda de s'Albufera des Comte, 
Es Mercadal, 31TEE983325, 22m, voreres 
de les basses temporals en sòl calcari argi- 
lós, 25-V-2006, P. Fraga (P. Fraga, herb. 
pers.), Prat de Tirant, Es Mercadal, 
31TEE936327, 2m, dominant en la vegeta- 
ció herbàcia que cobreix les terres argiloses 
silícies, 19-V-2007, P. Fraga (P. Fraga, herb. 
pers.). 

Tot i ser una espècie habitual en el 
Mediterrani (Bolòs i Vigo, 2001, Pignatti, 
1982, Quézel i Santa, 1962) i estar present 
en les altres illes de l'arxipèlag (Pla et al., 
1992; Bonafè, 1977), fins ara aquesta espè- 
cie no s'havia citat de Menorca, a pesar de 
la importància d'una de les poblacions aquí 
recollides. Com en altres casos, aquesta 
situació podria ser senzillament una falta de 
recol-lecció. La localització de noves pobla- 
cions és més que probable si es té en comp- 
te que aquestes primeres mostren diferèn- 
cies ecològiques prou importants. De fet, 
l'aspecte de la planta és ben diferent en cada 
una d'elles. Mentre que en el Prat de Tirant 
són altes (>60cm) i ocupen extensions 
importants, a les basses temporals són bai- 
xes (<30cm) i creixen ailladament en forma 
de mates individuals. 


** Myriophyllum alterniflorum DC. 

Ses Penyes d'Egipte, Mad, 
31SFE028231, 85 m, bassa temporal entre 
penyes arenoses silicies, 12-V-2006, P. 
Fraga (P. Fraga, herb. pers.). 

Anteriorment a Menorca del génere 
Myriophyllum només es coneixien referèn- 
cies a altres espècies no retrobades darrera- 
ment (Fraga et al., 2004). Aquesta espècie 
difereix de les citades anteriorment per tenir 
unes preferències ecològiques ben diferents. 
És habitual de les basses temporals d'aigúes 
pobres en bases, generalment damunts sòls 
arenosos silicis (Bolòs i Vigo, 1984, 

Cirujano, 1997; Cirujano i Medina, 2002; 
Médail, 2004, Rhazi, 2004). L'hàbitat de la 
població trobada a Menorca es correspon 
amb aquestes característiques, ja que de 
totes les basses estudiades dins el projecte 
LIFE BASSES, fins ara aquesta és la que 
presenta uns nivells de pH més baixos. 


Neatostema apulum (L.) I.M. Johnst. 

Ses Coves Velles, Es Mercadal, 
31SEE988278, 100m, tanques en pastura 
extensiva, sòl calcari arenós, 31-11-2007, P. 
Fraga (P. Fraga, herb. pers.). 

Aquesta petita boraginàcia està conside- 
rada com a molt rara a Menorca (Fraga et 
al., 2004). De fet, aquesta seria la segona 
citació amb localitat concreta, que a més 
quedaria prou distanciada de les anteriors i 
amb una ecologia diferent en trobar-se en un 
ambient més ruderal. 


Ophrys apifera Huds. 

Biniac Nou, Alaior, 31SFE014214, 120 
m, vora d'una pista forestal en un alzinar 
amb pi blanc, sòl calcari, 5/V/2007, C. 
Mascaró, Julia Àlvarez (només testimoni 
fotogràfic). 

Quatre plantes coincidents amb la var. 
chlorantha (Hegetschw.) Ritchter entre una 
colònia de la varietat nominal. Aquesta 
varietat, sinònim de la var. immaculata 
Bréb., es caracteritza pels seus tèpals 
externs blanc-verdosos i el seu label com- 
pletament verd. És un tàxon no unàniment 
reconegut en les obres recents. Per exemple 
Bolòs i Vigo (2001) i Rerguélen (1999) el 
contemplen com a vàlid, mentre que 
Pignatti (1982) o Flora iberica (Aldasoro i 
Sáez, 2005) ni l'esmenten. La nostra opinió, 
al trobar les plantes mesclades amb altres de 
la varietat nominal, és que realment no es 
tracta més que de plantes aberrants dins de 
poblacions normals, i que per tant no merei- 
xen una consideració taxonòmica especial. 
Tot i així ens ha semblat interessant deixar 


constància de la presència d'aquestes plan- 
tes en el nostre àmbit territorial. 


Paronychia capitata (L.) Lam. 

Son Catlar, Ciutadella de Menorca, 
31SEE748228, 20m, roquissars dins tan- 
ques pasturades, sòl calcari, 12-V-2007, P. 
Fraga (P. Fraga, herb. pers.), Sementer de Sa 
Creu, Santa Rosa, Ciutadella de Menorca, 
roquissars i clarianes de penyes dins la mari- 
na de romaní, sòl calcari, 6-VI-2007, P. 
Fraga (P. Fraga, herb. pers.). 

Amb aquestes noves localitats s'amplia 
notablement l'àrea de distribució d'aquesta 
espècie a Menorca. Inicialment coneguda la 
seva presència a l'illa a partir d'un testimoni 
d'herbari de Palau Ferrer (Fraga et al., 2000), 
posteriorment es trobà una nova localitat a la 
Tramuntana (Fraga et al., 2005). Les noves 
citacions es situen més prop de la primera i 
confirmen les preferències ecològiques de 
l'espècie a l'illa: roquissars calcaris amb poc 
sòl i extremadament secs. 


*Physalis peruviana L. 
Albufera des Comte, Es Mercadal, 


- 31TEE990321, 1m, voreres del torrent, sòl 


calcari alluvial nitrificat, 22-VII-2007, M. 
Pons (M. Pons, herb. pers.). 

Encara que en els darrers anys la princi- 
pal font de plantes naturalitzades és la jardi- 
neria (Fraga et al., 2004), altres vies com la 
introducció de noves hortalisses també con- 
tribueixen a incrementar la flora al-loctona 
de l'illa. Aquest seria un bon exemple. El 
seu cultiu és recent, però la seva adaptació al 
clima de Menorca sembla prou clara. 

No s'ha trobat cap referència sobre la 
seva naturalització a les altres illes, per tant 
aquesta podria ser la primera citació pel 
conjunt de l'arxipèlag. En canvi sí que es 
coneix com a subespontània en altres 
regions mediterrànies com la península ita- 
liana (Pignatti, 1982) 

Pulicaria vulgaris Gaertn. 

Son Olivar Nou, Ciutadella de Menorca, 
31SEE706215, 12m, bassa temporal efime- 
ra en una depressió del roquissar litoral, sòl 
calcari, 27-V1-2007, P. Fraga (P. Fraga, herb. 
pers.). 

Tercera localitat per aquesta espècie a 
Menorca, anteriorment era coneguda de Sa 
Mesquida (Cardona i Rita, 1982) i de la 
Bassa de Torre Llafuda (Fraga i Garcia, 
2004), aquesta nova localitat mostra la 
mateixa ecologia. Les plantes tenen les 
mateixes característiques morfològiques 
que les de Torre Llafuda, i per tant corres- 
pondrien al que s'ha anomenat var. sardoa 
Fiori. Com en aquella localitat aquí també 
és un component típic de la fase seca de la 
bassa temporal. 


Thymelaea gussonei Boreau 

Bassa Verda de s'Albufera des Comte, 
Es Mercadal, 31TEE983325, 22m, terres 
argiloses anòxiques en la conca de recepció 
de la bassa, 25-V-2006, P. Fraga (P. Fraga, 
herb. pers.) 

Tercera localitat per a Menorca per aques- 
ta interessant espècie. Les citacions anteriors 
es situen més al ponent de l'illa (Fraga et al., 
1997, 2000). Aquesta nova suposa una 
ampliació important de l'àrea de distribució. 
Presenta unes característiques ecològiques 
semblants a les anteriors al situar-se en terres 
que romanen saturades d'aigua gran part de 
l'hivern. També destaca de les anteriors per 
ocupar una superfície més extensa i en conse- 
quència també està formada per un nombre 
més important d'individus. 


Trifolium squarrosum L. 

Son Gall, Alaior, 31SEE981238, 110m, 
clariana d’alzinar un tant ombrivola, d’on 
també citam Epipactis microphylla en 
aquest article, sòl calcari , 26/V/2007, C. 
Mascaró (C. Mascaró, herb. pers.). 


Aquesta és la tercera localitat menorqui- 
na publicada d'aquesta espècie (Sàez i 
Fraga, 1999, Fraga et al. 2004), que es con- 
sidera introduida com a farratge (Llorens, 
1979), tot i que avui en dia no s'empra. 


Valantia hispida L. 

Marina de cala Mitjana, santa Ponsa, 
Ferreries, 31 SEE828211, 40 m, clarianes i 
roquissars per dins la marina de xipell i 
romaní, sòl calcari, 14-V-2007, P. Fraga (P. 
Fraga, herb. pers.). 

Com en casos anteriors aquesta citació 
suposa una ampliació important de l'àrea de 
distribució d'aquesta espècie a Menorca. 
Anteriorment era coneguda dels extrems 
meridionals de l'illa (Bolòs et al., 1970, 
Fraga et al., 2002). Aquesta nova localitat es 
troba situada cap a la part central del 
Migjorn de l'illa. Les característiques ecolò- 
giques són semblants a les anteriors: sòls 
calcaris prims en afloraments de penya 
calcària. 


**Vitis vinifera subsp. sylvestris (C.C. 
Gmel.) Berger 

Barranc —d'Albranca, Son Fideu. 
Ferreries, 31SEE871238, 35m, ullastrars de 
dins el barranc, boscos d'oms, voreres de 
torrent, sòl calcari, 6-VI-2006, P. Fraga (P. 
Fraga, herb. pers.). 

A Menorca la presència de Vitis vinifera 
en ambients naturals és habitual, especial- 
ment en els barrancs del Migjorn de l'illa, 
on aquesta planta té importants poblacions 
en els ullastrars, alzinars i formacions 
d'oms que es formen al peu de les parets de 
roca. Fins ara aquestes poblacions s'havien 
atribuit sempre a la subsp. vinifera L. 

Principalment per fonts orals es tenia 
coneixement de l'existència d'una població 
singular de Vitis en el barranc d'Albranca. 
La inspecció de la zona i la recollida de tes- 
timonis d'herbari va posar de manifest que 

les plantes presentaven les característiques 
típiques de la subsp. sylvestris: plantes dioi- 
ques, dimorfisme sexual en les fulles, fruit 
petit negre i amb poca carn. En canvi, a tots 
els altres barrancs i altres zones de l'illa on 
es tenia constància de la presència de Vifis 
les plantes identificades corresponen a la 
subsp. vinifera. 

La població de Menorca està formada 
per un nombre important d'individus ben 
distribuits al llarg d'i km del fons del 
barranc. La possible presència d'aquest 
tàxon a l'illa ja havia estat indicada (Fraga 
et al., 2004) i no es pot considerar del tot 
inusual si es considera que segons Zohary i 
Hopf (2000) la seva àrea de distribució 
inclou tota la ribera del Mediterrani. 


Reconeixements 


Una part important de les citacions 
incloses en aquesta article són fruit del 
desenvolupament del projecte LIFE BAS- 
SES (LIFE 05/NAT/ES/000058 “Conser- 
vació i gestió de basses temporals medi- 
terrànies a l'illa de Menorca"), cofinançat 
per la Comissió Europea i el Consell Insular 
de Menorca. 

